Bildo: manifestacianto staras malantaŭ barikado dum manifestacio kontraŭ la prezidento de Nikaragvo, Daniel Ortega, en Jinotepe, la 5an de julio 2018 - Reuters/Oswaldo Rivas
#000001
Denove, la registaraj fortoj perforte atakis barikadojn starigitajn de civiluloj, okazigante la morton de 24 personoj, dimanĉon 28an de julio. La internaciaj organizaĵoj solene kondamnas tiun punan operacon, kiu estas kvalifita kiel «masakro» fare de la amasinformiloj.
#000002
«La atako de policistoj kaj paramilitistoj per militfusiloj estis masakro», denuncas la nikaragva ĵurnalo La Prensa. Dudek kvar personoj (civiluloj kaj militistoj) estis mortigitaj en la urboj Diriamba kaj Jinotepe, sud-okcidente de la lando, por forigi la barikadojn tenatajn de la loĝantaro.
#000003
La ondo da manifestacioj, kiuj skuas Nikaragvon de la 18a de aprilo jam okazigis pli ol 240 mortintojn kaj 2 000 vunditojn. La manifestaciantoj postulas anticipajn balotojn, kiujn la prezidento Daniel Ortega – kiu regas de 2007 post unua mandato de 1979 ĝis 1990 – rifuzas.
#000004
La kun-prezidentino de la lando kaj edzino de la prezidento Daniel Ortega, Rosario Murillo, malamegata kaj timata de la Nikaragvanoj, pravigis tiun operacon per la neceseco movi «la kamionojn, paralizitajn de antaŭ semajnoj pro la barikadoj», raportas La Prensa.
#000005
Citita de la ĵurnalo, la prezidento de la Nikaragva centro pri homaj rajtoj sin demandas: «Kio estas la intereso movi tiujn kamionojn? Nur pro ekonomiaj interesoj aŭ por konservi bonan rilaton kun la proprietuloj de la kamionoj. [...] Kial tiom da perverseco kaj furiozeco?»
#000006
La 10an de julio, la Interamerika Komisio pri Homaj rajtoj (CIDH) kondamnis tiujn perfortajn agojn kaj alvokis, same kiel Unuiĝintaj Nacioj, al malarmado de la por-registaraj fortoj.
#000008
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000009
Voir le profil de neniammilitointerni sur le portail Overblog
#000012